# LeVar Burton

Levardis Robert Martyn Burton Jr. (Landstuhl, Alemanya Occidental, 16 de febrer de 1957) és un actor, director i presentador estatunidenc. Va interpretar Geordi La Forge a Star Trek: La nova generació (1987-1994), Kunta Kinte a la minisèrie Roots (1977) i va ser presentador del programa infantil Reading Rainbow del 1983 al 2006, pel qual ha rebut un total de 12 Daytime Emmy Awards i un premi Peabody.
Altres papers que ha interpretat inclouen: Capità Jackson a Looking for Mr. Goodbar (1977), Donald Lang a Dummy (1979), Tommy Price a The Hunter (1980) i Martin Luther King Jr. a Ali (2001). Burton ha rebut el Grammy a la categoria de Best Spoken Word Album de la 42ena edició dels Grammy per la narració de l'autobiografia de Martin Luther King Jr. El 1990 se li va concedir una estrella al passeig de la fama de Hollywood.

## Biografia

Burton va néixer a Landstuhl, a Alemanya Occidental. La seva, Erma Gene (Christian de soltera) era treballadors social, administradora i educadora, mentre que el seu pare treballava com a fotògraf per a la base de l'exèrcit dels EUA a Landstuhl. El 1959, la mare es va endur Burton i les seves dues germanes a Sacramento, on es van acabar criant.
D'adolescent, Burton va ingressar a estudiar al seminari de St. Piu de Galt, a California, amb la intenció d'esdevenir capellà. Als disset anys va canviar la religió per la interpretació i als 19, quan ja havia començat a estudiar a la Universitat del Sud de Califòrnia, va guanyar un paper a la minisèria Roots.
El 3 d'octubre de 1992, LeVar Burton es va casar amb Stephanie Cozart, maquilladora professional, amb qui va tenir un fill, Eian Burton Smith, i una filla, Mica Burton, i es van mudar a Sherman Oaks, a Califòrnia.
El 2012 va esdevenir membre de l'AIDS Research Alliance, una organització sense ànim de lucre per a la recerca contra la SIDA.
El 2016, Burton va ser un del cinc inauguradors honoraris de la Sacramento Walk of Stars i el 2019 el parc Richfield Park, prop de la casa on Burton es va criar, va ser reanomenat a LeVar Burton Park per iniciativa de Larry Carr, representant del districte de Meadowview.

## Carrera professional
### Debut

Burton va debutar per primer cop a Almos' a Man, una pel·lícula basada en la història The Man Who Was Almost a Man de Richard Wright.

### Roots

El paper que va catapultar Burton a la fama va ser el de Kunta Kinte a la minsèrie Roots, l'any 1977, que es basava en la novel·la homònima d'Alex Haley. Per la seva interpretació va ser nominat a un Emmy.

### Reading Rainbow

Burton va ser presentador i productor executiu de Reading Rainbow del 1983 al 2006, quan la sèrie va ser substituïda per RRKIDZ, que continua sent dirigida per Burton. El 2012, la sèrie va ser reimaginada com a aplicació didàctica per a iPads.
El 28 de maig de 2014, amb altres treballadors de produccions anteriors, Burton va començar una campanya de recollida de fons per a tornar a donar vida al projecte, digitalitzar-lo i fer-lo accessible de franc a les aules d'educació primària dels Estats Units. La campanya va ser un èxit i van aconseguir recaptar més de cinc milions de dòlars, tres vegades més diners dels previstos.
El 2017, Burton va ser denunciat per la companyia radiotelevisiva WNED-TV, acusat d'haver infringit en els drets d'autor de la marca registrada Reading Rainbow. Al final, RRKIDZ va passar a anomenar-se LeVar Burton Kids i l'aplicació d'iPad, Skybrary.

### Star Trek: La nova generació

El 1986, Gene Roddenberry va contactar amb Burton amb el paper de Tinent Júnior Geordi La Forge a la sèrie Star Trek: La nova generació. El personatge és cec i duu una pròtesi anomenada VISOR que li permet de veure-hi. La Forge comença la primera temporada com a timoner i a la segona temporada esdevé cap d'enginyeria. Burton també ha interpretat el mateix personatge a les pel·lícules de la franquícia: Star Trek Generations (1994) i Star Trek: Nemesis (2002). Ha dirigit dos episodis de La nova generació i d'altres de Deep Space Nine, Voyager i Enterprise. Va reprendre el rol de La Forge a l'última temporada de Star Trek: Picard (2023).

### Altres aparicions

Burton ha aparegut com a convidat a Fantasy Island i a The Love Boat, va participar a Battle of the Network Stars, va ser també convidat a The Muppet Movie i també ha aparegut múltiples vegades a altres xous.
El 1986 va sortir al videomusical de Word Up! i un any més tard va representar el paper de Dave Robinson, un reporter, a l'episodi 16 de la tercera temporada de Murder, She Wrote.
A la televisió, va ajudar a dramatitzar els últims dies del culte suïcida de Jim Jones a Guyana, la vida de Jesse Owens i la de Booker T. Washington. També va representar Martin Luther King Jr. l'any 2001 a Ali i el jugador de futbol americà dels Detroit Tigers Ron LeFlore a la pel·lícula One in a Million, The Ron LeFlore Story.
El 2017, Burton va començar el pòdcast LeVar Burton Reads, en cada episodi del qual llegeix una historieta.
Va ser presentador convidat de Jeopardy! del 26 al 30 de juliol de 2021, després d'una petició popular iniciada pels productors que va arribar a recollir 250.000 firmes de fans. L'audiència del programa va resultar ser baixa a causa de la celebració simultània dels JJOO de Tòquio 2020.

### Direcció

Durant les dècades de 1990 i 2000, Burton va ser director per les diverses sèries d'Star Trek, esdevenint l'actor de la franquícia que més episodis ha dirigit.
També ha sigut director de sèries com Charmed, JAG, Las Vegas, Soul Food: The Series, Miracle's Boys o The Tiger Woods Story. El 1999 va dirigir la pel·lícula de Disney Channel Smart House.

## Vida personal

In 2012, Burton joined the board of directors for the AIDS Research Alliance, a non-profit, medical research organization dedicated to finding a cure for AIDS.
In 2016, Burton was one of the five inaugural honorees to the Sacramento Walk of Stars. In 2019, Councilmember Larry Carr, representing the Meadowview neighborhood, led the renaming of Richfield Park to LeVar Burton Park in his honor. The park is in the Meadowview neighborhood, near the house where Burton and his sisters grew up.

## Filmografia
### Cinema

* Buscant el Sr. Goodbar (Looking for Mr. Goodbar), de Richard Brooks (1977)
* The Hunter, dirigida per Buzz Kulik (1980)
* Star Trek - Generacions (Star Trek: Generations), regia de David Carson (1994)
* Star Trek - Primer contacte (Star Trek: First Contact), dirigida per Jonathan Frakes (1996)
* Star Trek - La insurrecció (Star Trek: Insurrection), dirigida per Jonathan Frakes (1998)
* Ali, de Michael Mann (2001)
* Star Trek - Nèmesi (Star Trek: Nemesis), regia de Stuart Baird (2002)

### Televisió

* Arrels (Roots) - minisèrie, 4 episodis (1977)
* La nit de Halloween (The Midnight Hour), dirigida per Jack Bender (1985) - pel·lícula
* Star Trek: La nova generació - sèrie, 176 episodis (1987-1994)
* The Big Bang Theory - sèrie TV, episodis 4x17-6x07-8x10 (2011-2014)
* Perception - sèrie TV, 30 episodis (2012-2015)
* Rise of the Zombies (L'alçament dels zombis), dirigida per Nick Lyon – pel·lícula TV (2012)
* Community - sèrie TV, episodis 2x16-5x05 (2010-2014)
* NCIS: New Orleans - sèries TV, episodi 5x13 (2018)

### Director

* Star Trek: La nova generació - sèries TV, 2 episodis (1993-1994)
* Star Trek: Voyager - sèries TV, 8 episodis (1995-2001)
* The Tiger Woods Story - pel·lícula TV (1998)
* Estar Trek: Deep Space Nine - sèries TV, 10 episodis (1995-1999)
* Pat, la mamà virtual (Smart House) - pel·lícula TV (1999)
* Becker - sèries TV, 1 episodi (2000)
* Soul Food - sèrie TV, 2 episodis (2000-2001)
* Star Trek - Enterprise - sèrie TV, 9 episodis (2001-2005)
* Blizzard - El ren del Pare Nadal (Blizzard) (2003)
* JAG - Advocats d'uniforme - sèrie TV, 1 episodi (2003)
* Charmed - sèries TV, 3 episodis (2005-2006)
* Miracle#'s Boys - miniserie TV (2005)
* Las Vegas - sèrie TV, 1 episodi (2006)
* Reach for Me (2008)

## Referències

* 1 2 «Celebrity Q&A: Burton's Background». Associated Press [Salt Lake City, Utah], 18-05-1993 [Consulta: 15 novembre 2020]. «Levardis Robert Martyn Burton Jr. was born Feb. 16, 1957, in Landsthul, Germany. (His father, a career Army man, was stationed there.)»
* 1 2 «LeVar Burton Biography (1957–)». Filmreference.com. [Consulta: 26 febrer 2011].
* ↑ «Levar Burton | Encyclopedia.com». [Consulta: 23 abril 2022].
* ↑ «LeVar Burton» (en anglès americà). Arxivat de l'original el 7 maig 2021. [Consulta: 7 maig 2021].
* ↑ «The Hunter (1980) - IMDb» (en anglès). [Consulta: 10 juny 2021].
* ↑ Burton, LeVar (verified account) [@levarburton]. «My Mother, Erma Gene Christian», 10-05-2015.
* ↑ Burton in Lee, Elyssa (February–March 2012). «LeVar Burton Q&A». Sactown Magazine. Arxivat de l'original el November 15, 2020.  $^a$"[Sacramento is] my hometown, my home base. It's where I grew up. I was born in Landstuhl, Germany in '57, came to Sacramento in '59 — we lived in Glen Elder — then went back to [Germany] in '64, then [returned to Sacramento] in '66. My parents split up during [my military father's] second tour of duty when I was in the third or fourth grade. So my mom, my sisters and I settled in West Sacramento, in Broderick. Then we moved to South Sacramento when I was in the sixth grade — St. Anne's Elementary."
* ↑ Fadulu, Lola (November 7, 2018). «LeVar Burton on Pursuing the Priesthood Before Acting». The Atlantic. Arxivat de l'original el November 15, 2020.
* ↑ @levarburton. «Didn't attend a Christian Brothers School.», 07-06-2019. Arxivat de l'original el November 15, 2020. "I went to St. Pius X Seminary & Prep in Galt. It was run by SDS actually, Society of the Divine Savior."
* ↑ Burton to Stephanie Powell Watts in Levar Burton. Episode 15: 'Unassigned Territory' [podcast], min. 38:52. Arxivat de febrer 28, 2023, a Wayback Machine.
* ↑ LeVar, Burton. «What is LeVar Burton's net worth? Exploring the actor's fortune as he makes a memorable debut on "Jeopardy!"» (en anglès americà), 05-07-2021. [Consulta: 5 juliol 2021].
* ↑ Burton, Levar [@levarburton]. «27 years ago today I jumped the broom with @StephanieCozart», 03-10-2019. Arxivat de l'original el October 3, 2019.
* ↑ Stephanie Cozart Burton Makeup Artistry Arxivat January 20, 2022, a Wayback Machine. (official website). Retrieved on November 15, 2020. Archived from the original on November 15, 2020.
* ↑ «LeVar Burton Biography». TV Guide. Arxivat de l'original el September 11, 2015.
* 1 2 AIDS Research Alliance (September 11, 2012). "Emmy Award Winner LeVar Burton Joins AIDS Research Alliance's Board of Directors". Nota de premsa.
* 1 2 «2016». Sacramento Walk of Stars, 2016. Arxivat de l'original el 20 octubre 2020. [Consulta: 13 juny 2019]. (scroll down to 2016 honorees)
* 1 2 Rossen, Jake. «Sacramento Has Renamed a Local Park After Reading Rainbow Host LeVar Burton». MentalFloss.com, 12-06-2019. Arxivat de l'original el 2 de desembre 2022. [Consulta: 13 juny 2019].
* ↑ Lee, Leslie (director) (1976). Richard Wright's Almos' a Man (VHS). Monterey Home Video.
* ↑ Burton, LeVar (November 7, 2018). LeVar Burton on Pursuing the Priesthood Before Acting. The Atlantic. «My first day as an actor, Cicely Tyson played my mother, Maya Angelou played my grandmother.»
* ↑ «LeVar Burton: Awards and Nominations». Television Academy. [Consulta: 22 juny 2020].
* ↑ Beale, Lewis «Researching TV's Roots a Decade Later». Ft. Lauderdale Sun Sentinel. Pqasb.pqarchiver.com, 29-01-1987 [Consulta: 26 febrer 2011]. Arxivat 15 April 2013$^{[Datemismatch]}$ a Wayback Machine.
* ↑ Jones, Fred «Learning to Read the Rainbow». Tacoma Herald, 19-05-1999.
* ↑ «Take a Look: An Oral History of Reading Rainbow». Media Minute, 09-05-2017. [Consulta: 5 març 2022].
* ↑ «Reading Rainbow Team». Arxivat de l'original el 28 juny 2013. [Consulta: 16 juny 2013].
* ↑ ; Presenter: Melissa Block «Burton Calls On 'Star Trek' Fans To Bring 'Reading Rainbow' To The Next Generation». . All Things Considered (NPR), 28-05-2014. « »
* ↑ «Bring Reading Rainbow Back for Every Child, Everywhere! by LeVar Burton & Reading Rainbow». [Consulta: 27 desembre 2016].
* ↑ Gardner, Eriq. «'Reading Rainbow' Owner Accuses LeVar Burton of 'Theft and Extortion' in Lawsuit», 07-08-2017. [Consulta: 16 setembre 2019].
* ↑ «Welcome to Skybrary!». LeVar Burton Kids. [Consulta: 16 setembre 2019].
* ↑ Petski, Denise. «'Star Trek: Picard': LeVar Burton & Michael Dorn Among 6 'Next Generation' Alums Joining Third & Final Season», 05-04-2022. [Consulta: 5 abril 2022].
* ↑ Ratcliffe, Amy. «LeVar Burton's New Podcast is Like Reading Rainbow for Adults». Nerdist, 28-06-2017.
* ↑ «Jeopardy! Guest Host Schedule», 15-02-2021.
* ↑ The Associated Press. «LeVar Burton to be 'Jeopardy!' guest host; petition credited», 21-04-2021. Arxivat de l'original el 22 abril 2021.
* ↑ Smith, Ryan. «LeVar Burton's 'Jeopardy!' Ratings Were Atrocious—Here's Why», 16-08-2021.
* ↑ «LeVar Burton». [Consulta: 5 abril 2017].

## Vegeu també

* Jonathan Frakes
* Patrick Stewart